રવિશંકર પ્રસાદ ભલે આ બાબતે ગમે તેવી વાત કરે પણ જજોની અછત છે તે વાત સાચી છે. કારણ મોદીનાં શાસનમાં જજોની નિમણૂક પ્રણાલીમાં સુધારાના નામે જે પ્રક્રિયા શરૂ થઈ છે તેને ન્યાયપાલિકાએ તેના કામકાજમાં દખલગીરી સમાન ગણાવી છે. આ અંગે પંચ બનાવી કાર્યપાલિકાના સહમતિ સાથે જ નિયુકત કરેલી નવી વ્યવસ્થા લાવવા માગી તેને દસ મહિના પહેલા સુપ્રીમ કોર્ટની પાંચ સભ્યવાળી બેન્ચે ફગાવી દીધી હતી. હકીકતમાં જ્યારે પંચ બનાવવાની તૈયારી ચાલતી હતી ત્યારે પણ આ વિવાદ ચાલુ હતો અને જજોની નિમણૂક ઓછી જ થઈ હતી ત્યારે આ મામલે દેશની બે ઉચ્ચ સંસ્થાઓ વચ્ચે જે વિવાદ ચાલી રહ્યો છે તેને કેટલે અંંશે યોગ્ય ગણવો?